ಯುವಕರ ಕೈಯಲ್ಲಿದ್ದ ಬಾಳೆಹಣ್ಣು ಕಿತ್ತು ತಿಂದ ತುಂಟ ಆನೆ

ಆನೆಗಳು ಹೆಚ್ಚಾಗಿ ಬಾಳೆಹಣ್ಣು ತಿನ್ನಲು ಬಹಳ ಇಷ್ಟ ಪಡುತ್ತದೆ ಎಂಬ ವಿಚಾರ ಎಲ್ಲರಿಗೂ ಗೊತ್ತೆ ಇದೆ. ಆನೆಗಳಂತಹ ಅನೇಕ ಪ್ರಾಣಿಗಳು ತಾವು ಇಷ್ಟು ಪಡುವಂತಹ ಹಣ್ಣುಗಳನ್ನು ಸಂಗ್ರಹಿಸಲು ತಪ್ಪನ್ನು ಮಾಡಿ ಬೇಕಾದರೂ ಪಡೆಯುತ್ತದೆ. ಅವುಗಳು ಯಾವಾಗ ಆಹಾರಕ್ಕಾಗಿ ಹಂಬಲಿಸುತ್ತಿರುತ್ತದೆಯೋ, ಆಹಾರದ ಅಗತ್ಯವಿದ್ದರೆ ಅದನ್ನು ಕದಿಯಲು ಕೂಡ ಮಂದಾಗುತ್ತದೆ. ಅದಕ್ಕಾಗಿ ಎಲ್ಲಾ ರೀತಿಯ ಪ್ರಯತ್ನವನ್ನು ಸಹ ಮಾಡುತ್ತದೆ.

ಸದ್ಯ ಆನೆಯೊಂದು ಇಬ್ಬರು ಯುವಕರ ಕೈಯಿಂದ ಬಾಳೆ ಹಣ್ಣುಗಳನ್ನು ಕಸಿದುಕೊಂಡು ಅದನ್ನು ಸಂತೋಷದಿಂದ ತಿಂದು ಆನಂದಿಸಿದ ವೀಡಿಯೋವೊಂದು ಸೋಶಿಯಲ್ ಮೀಡಿಯಾದಲ್ಲಿ ವೈರಲ್ ಆಗುತ್ತಿದೆ.

ವೀಡಿಯೋದಲ್ಲಿ ಇಬ್ಬರು ವ್ಯಕ್ತಿಗಳು ಪಾರ್ಕ್‍ನಲ್ಲಿ ಕುಳಿತು ಕೈಯಲ್ಲಿ ಬಾಳೆಹಣ್ಣು ಹಿಡಿದು ತಿನ್ನಲು ಮುಂದಾಗುತ್ತಾರೆ. ಇಬ್ಬರು ಬಾಳೆ ಹಣ್ಣಿನ ಸಿಪ್ಪೆ ತೆಗೆಯುತ್ತಿದ್ದಂತೆಯೇ ತಕ್ಷಣ ಅವರ ಬಳಿ ಬಂದ ಆನೆ ತನ್ನ ಸೊಂಡಿಲಿನಿಂದ ಬಾಳೆ ಹಣ್ಣು ಕಿತ್ತುಕೊಂಡಿದೆ. ಬಳಿಕ ಮತ್ತೋರ್ವ ವ್ಯಕ್ತಿಯ ಬಳಿ ಆನೆ ಬಂದಾಗ ತಮಾಷೆಗಾಗಿ ಆ ವ್ಯಕ್ತಿ ಬಾಳೆ ಹಣ್ಣನ್ನು ತನ್ನ ಬಾಯಿಯಲ್ಲಿ ಇಟ್ಟುಕೊಳ್ಳುತ್ತಾನೆ. ಆದರೆ ಆನೆ ಅದನ್ನೂ ಬಿಡದೇ ಆತನ ಬಾಯಿಯಿಂದ ಬಾಳೆ ಹಣ್ಣನ್ನು ಕಿತ್ತುಕೊಂಡು ತಿಂದು ಮುಂದೆ ಸಾಗುತ್ತದೆ.

ಈ ವೀಡಿಯೋ ಎಲ್ಲಿಯದ್ದು ಎಂಬ ಬಗ್ಗೆ ಮಾಹಿತಿ ಇಲ್ಲ. ಆದರೆ ಈ ವೀಡಿಯೋ ವೈರಲ್ ಆಗುತ್ತಿದ್ದು, ಆನೆಯ ತುಂಟತನಕ್ಕೆ ಜನರು ಮಾರುಹೋಗುತ್ತಿದ್ದಾರೆ.